Patvirtinta LBKIF Vykdomojo komiteto 2023 - 0 - 0

# LIETUVOS RESPUBLIKOS BAIDARIŲ IR KANOJŲ SLALOMO RINKTINIŲ SUDARYMO TAISYKLĖS 2023 M.

1. **BENDROJI DALIS**
2. Lietuvos baidarių ir kanojų slalomo rinktinių sudarymo taisyklės (toliau- taisyklės) skirtos naudotis sportininkams ir treneriams, kaip patekti į Lietuvos baidarių ir kanojų slalomo suaugusiųjų

rinktinę (toliau - suaugusiųjų rinktinė), Lietuvos baidarių ir kanojų slalomo jaunimo iki 23 m. rinktinę (toliau - U-23 rinktinė) ar Lietuvos baidarių ir kanojų slalomo jaunių rinktinę (toliau - jaunių rinktinė) ir vaikų iki 14 m. rinktinę (toliau – U-14 rinktinė).

1. Taisyklės skirtos nustatyti sportininkų įtraukimo į rinktinę ir pašalinimo iš rinktinės principus.

# RINKTINIŲ SUDARYMO NUOSTATOS

1. Suaugusiųjų, U-23, jaunių ir U14 rinktinės (toliau - rinktinės) sudaromos pagal sportininkų pasiektus rezultatus varžybose.
2. Varžybos, kurių pagrindu sudaromos rinktinės, turi būti įtrauktos į Lietuvos baidarių ir kanojų slalomo kalendorių.
3. Rinktinių sudėtį sudaro MK1 klasėje - 3 sportininkai, WK1 klasėje - 3 sportininkės, MC1 klasėje - 3 sportininkai, WC1 klasėje - 3 sportininkės atskiroje amžiaus kategorijoje.
4. Į rinktinių sudėtį įtraukiami tik LBKIF narių sportininkai su klubo trenerio rekomendacija.

# RINKTINĖS DALYVAVIMAS VARŽYBOSE

1. Lietuvos rinktinės gali dalyvauti varžybose tik Lietuvos baidarių ir kanojų irklavimo federacijos įgaliotam asmeniui nustatyta tvarka įregistravus paraišką.
2. Galutinį sprendimą dėl rinktinės narių ir jų bendro skaičiaus dalyvaujančių konkrečiose varžybose priima Jungtinis slalomo ir kanupolo komitetas (toliau – Komitetas).

# SPORTININKŲ PATEKIMAS Į RINKTINĘ

1. Sportininkai atrankos į rinktinę lentelėje rikiuojami pagal šias taisykles:
   * Skaičiuojant rezultatus sumuojamos sportininko užimtos vietos įskaitinėse varžybose, jas paverčiant balais.
   * Į rinktinę patenka sportininkai surinkę mažiausiai balų įskaitinėse varžybose.
   * Vietos skaičiuojamos tik tarp Lietuvos sportininkų.
2. Tuo atveju, kai balų suma sutampa, pirmumo teisę turi sportininkas pagal šiuos kriterijus prioriteto tvarka:
   * dalyvavo daugiau atrankinių varžybų,
   * surinko mažiau balų visose atrankos varžybose,
   * pasiekė geresnį rezultatą savo paskutinėse atrankinėse varžybose.
3. Rinktinių kandidatams ir nariams taikomi kvalifikaciniai reikalavimai.

Rinktinės kandidatu ir nariu gali būti sportininkas (ė) turintis 2 metų, nemažiau 6 varžybų patirtį tarptautinėse v-bose Europoje, ne žemesnėje, kaip 3 WW trasoje ar kanale (Baltijos varžybų patirtis netinkama) ir toje rungtyje dviejose varžybose pasiekęs (usi) nedidesnį, kaip +70 sek rezultatą nuo rungties lyderio.

1. Rinktinių kandidatai ir nariai privalo:

a) laiku atlikti bendro fizinio pasirengimo testus, numatytus rinktinių pasirengimo programose ir apie testų rezultatus laiku informuoti rinktinių komandų trenerius.

b) pateikti rinktinės komandos treneriui treniruočių tvarkaraštį ir mėnesiui pasibaigus (iki sekančio mėn. 5d.) sportininko treniruočių lankomumo žurnalą.

c) Kandidatas laiku neatlikęs arba laiku nepateikęs testų rezultatų, treniruočių lankomumo žurnalų Komiteto sprendimu gali būti neįtrauktas į galutinę nacionalinės rinktinės sudėtį.

d) Į rinktinę įtraukiami sportininkai, kurie surinko privalomą įskaitinių atrankos varžybų skaičių.

1. Į rinktines atrenkami sportininkai pagal šias varžybas:
   1. **Atranka į suaugusiųjų Europos žaidynes Krokuvoje (Lenkija) 2023.06.22-07.02**

Į suaugusiųjų rinktinės sudėtį sportininkai atrenkami pagal šias atrankines varžybas:

* + 1. Suaugusių rinktinės kandidatų sąrašas sudarytas pagal 2022 m. sezono rezultatus;
    2. 2023 m. Europos taurės etapo įskaitinės varžybos Krokuvoje 2023.05.13-14;
    3. 2023 m. Lietuvos taurės II etapas;
    4. 2023 m. Lietuvos čempionatas.

Atrenkama iš 3 (trijų) geriausių konkretaus sportininko rezultatų išvardintose varžybose (rinktinės kandidatų sąrašą, sudarytą pagal 2022 m sezono rezultatus, prilyginant varžyboms).

# . Atranka į Europos jaunių ir U-23 čempionatą Bratislavoje (Slovakija), 2023.07.16 -23.

Į U-23 rinktinės sudėtį sportininkai atrenkami pagal šias atrankines varžybas:

* + 1. U-23 ir jaunių rinktinių kandidatų sąrašas sudarytas pagal 2022 m. sezono rezultatus;
    2. 2023 m. Europos taurės etapo įskaitinės varžybos Krokuvoje 2023.05.13-14;
    3. 2023 m. Lietuvos taurės II etapas;
    4. 2023 m. Lietuvos čempionatas;
    5. 2023 m. Lietuvos jaunių čempionatas, taikoma tik atrankai į jaunių rinktinę;

Atrenkama iš 3 (trijų) U-23 ir 4 (keturių) jauniams geriausių konkretaus sportininko rezultatų išvardintose varžybose (rinktinės kandidatų sąrašą, sudarytą pagal 2022 m sezono rezultatus, prilyginant varžyboms).

# . Atranka į Pasaulio jaunių ir U-23 čempionatą Krokuvoje (Lenkija), 2022.08.08-20.

Į jaunių ir U-23 rinktinių sudėtį sportininkai atrenkami pagal šias atrankines varžybas:

* + 1. U-23 ir jaunių rinktinių kandidatų sąrašas sudarytas pagal 2022 m. sezono rezultatus;
    2. 2023 m. Europos taurės etapo įskaitinės varžybos Krokuvoje 2023.05.13-14;
    3. 2023 m. Lietuvos taurės II etapas;
    4. 2023 m. Lietuvos čempionatas;
    5. 2023 m. Lietuvos jaunių čempionatas, taikoma tik jauniams.

Atrenkama iš 3 (trijų) U-23 ir 4 (keturių) jauniams geriausių konkretaus sportininko rezultatų išvardintose varžybose (rinktinės kandidatų sąrašą, sudarytą pagal 2022 m sezono rezultatus, prilyginant varžyboms).

**5.4. Atranka dalyvauti Pasaulio čempionate Londone (Anglija), 2023.09.06-24.**

Į suaugusiųjų rinktinės sudėtį sportininkai atrenkami pagal šias atrankines varžybas:

* + 1. Suaugusių rinktinės kandidatų sąrašas sudarytas pagal 2022 m. sezono rezultatus;
    2. 2023 m. Europos taurės etapo įskaitinės varžybos Krokuvoje 2023.05.13-14;
    3. 2023 m. Lietuvos taurės II etapas;
    4. 2023 m. Lietuvos čempionatas.

Atrenkama iš 3 (trijų) geriausių konkretaus sportininko rezultatų išvardintose varžybose (rinktinės kandidatų sąrašą, sudarytą pagal 2023 m sezono rezultatus, prilyginant varžyboms).

1. Jeigu iki sezono pradžios varžybų kalendoriuje bus pakeista kurių nors atrankos varžybų vykdymo data ir tai įtakos atranką į kurias nors rinktinių varžybas, kviečiamas Komiteto susirinkimas, kuriame nusprendžiama kaip koreguoti atrankos taisykles.
2. Jeigu iki paraiškų konkrečioms varžyboms, kurioms sudaroma rinktinė, pateikimo galutinės datos neįvyksta kurios nors iš nurodytų atrankos varžybų, kviečiamas neeilinis komiteto susirinkimas, kuriame nusprendžiama kaip šioje konkrečioje situacijoje bus vykdoma atranka.
3. Sportininkui patekus į jaunių ir U-23 rinktinę, pirmenybė teikiama jaunių rinktinei.
4. Rinktinių galutinės sudėtys tvirtinamos Komiteto. Dėl atsarginių sportininkų įtraukimo į Rinktinę sprendžia Komitetas.
5. Jeigu sportininkas gyvena ir reguliariai treniruojasi bei dalyvauja varžybose užsienyje, jis turi pateikti Komitetui oficialius varžybų rezultatus arba nuorodas į rezultatus internete. Jeigu toks sportininkas sudalyvavo bent vienose šiose taisyklės nurodytose atrankinėse varžybose, tokiu atveju Komitetas, remdamasis oficialiais varžybų rezultatais ir įvertinęs sportininko pasiekimus, gali nuspręsti įtraukti sportininką į Rinktinės sudėtį išimties tvarka.

# PAŠALINIMAS IŠ RINKTINĖS

1. Sportininką iš rinktinės gali pašalinti rinktinės komandos vadovas.
2. Sportininkas iš rinktinės gali būti pašalintas jeigu savo veiksmais ar neveikimu pakenkė rinktinei, rinktinės darbui ruošiantis varžyboms ar rinktinės dalyvavimui varžybose. Nevykdo vadovo nurodymų laikotarpyje iki stovyklos, stovyklos ar varžybų metu. Tokiu atveju komitetas sprendžia kuriam laikui sportininkas šalinamas iš dalyvavimo rinktinės sudėtyje.
3. Sportininkas iš rinktinės gali būti pašalintas už rūkymą, alkoholinių gėrimų ar narkotinių priemonių vartojimą. Tokiu atveju komitetas sprendžia kuriam laikui sportininkas šalinamas iš dalyvavimo rinktinės sudėtyje.
4. Sportininkas iš rinktinės gali būti pašalintas už kitus su sportu nesuderinamus dalykus. Tuo atveju reikalingas komiteto pritarimas.
5. Sportininkas iš rinktinės gali būti pašalintas (išbraukiamas) paties sportininko raštišku prašymu.
6. Rinktinės komandos vadovą gali pašalinti Komitetas. Rinktinės komandos vadovas iš rinktinės gali būti pašalintas jeigu savo veiksmais ar neveikimu pakenkė rinktinei, rinktinės darbui ruošiantis varžyboms ar rinktinės dalyvavimui varžybose. Tokiu atveju komitetas sprendžia kuriam laikui rinktinės komandos vadovas šalinamas iš dalyvavimo rinktinės sudėtyje. Rinktinės komandos vadovas gali būti pašalintas už kitus su sportu nesuderinamus dalykus.

# RINKTINĖS DARBO TVARKA

1. Sezono pabaigoje Komitetas tvirtina Rinktinės komandos vadovus kito sezono varžyboms. Jeigu nėra tokios galimybės paskirti komandos vadovą, tai komandos vadovas paskiriamas iki galutinės rinktinės sudėties sudarymo.
2. Paskirtas rinktinės komandos vadovas parengia ir pateikia komitetui rinktinės pasirengimo konkrečioms varžyboms programą.
3. Paskirtas rinktinės komandos vadovas su komitetu pasirašo sutartį, kuriame įvardinamos komandos vadovo teisės ir pareigos. Komandos vadovui atsisakius pasirašyti sutartį su komitetu, komitetas skiria kitą komandos vadovą.
4. Rinktinei komandos vadovas vadovauja nuo rinktinės sudarymo iki naujo rinktinės komandos vadovo paskyrimo.
5. Už rezultatus komandos vadovas atsiskaito Komiteto posėdyje, pateikdamas raštišką ataskaitą. Komandos vadovas pateikia ataskaitą Komiteto pirmininkui per mėnesį nuo vadovaujamos rinktinės varžybų pabaigos.
6. Sportininkai, atrinkti į rinktinę, su Komiteto paskirtu Rinktinės treneriu pasirašo sutartį, kuriame įvardinamos rinktinės nario teisės ir pareigos. Sportininkas, atsisakęs pasirašyti sutartį su Komitetu, pašalinamas iš rinktinės ir į rinktinę įtraukiamas sekantis sportininkas pagal sudarytą rinktinės atrankos rikiuotę.

# RINKTINĖS KANDIDATŲ ATRINKIMO TAISYKLĖS

1. Sezono pabaigoje (iki lapkričio 30 d,) sudaromi suaugusiųjų, jaunimo U-23, jaunių U-18 ir vaikų U-14 2023 metų rinktinių kandidatų sąrašai.
2. Į rinktinės kandidatų sąrašus įtraukiami: M K1 klasėje 6 sportininkai, W K1 klasėje 6 sportininkės, M C1 klasėje 3 sportininkai, W C1 klasėje 3 sportininkės.
3. Kandidatai atrenkami iš šių įskaitinių atrankos į rinktinę varžybų:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil Nr. | Varžybu pavadinimas | Vieta | Data | U-14 | U-18 | U-23 | Suaugę |
| 1 | LTU taurė II et | Grigiskės | 2022-04-16 | X | X | X | X |
| 2 | LTU čemp | Grigiskės | 2022-04-23 | X | X | X | X |
| 3 | Krokuvos ICF etapas | Krokuva | 2022-05-13/14 |  | X | X | X |
| 4 | LML I et. | Kaltanėnai | 2022-05-21 | X | X |  |  |
| 5 | LTU j.čemp | Puvočiai | 2022-07-02 | X | X |  |  |
| 6 | ECA j. Taurė 11 Etapas | Krokuva | 2022-08-08 | X | X |  |  |
| 7 | ECA j. Taurė 12 Etapas | Krokuva | 2022-08-09 | X | X |  |  |
| 8 | LTU taurė III et | Kaunas | 2022-09-10 | X | X | X | X |

U-14 grupėje 7 įskaitinės varžybos. Įskaitai imami keturių (4) geriausių atrankos varžybų rezultatai.

U-18 grupėje 8 įskaitinės varžybos. Įskaitai imami penkių (5) geriausių atrankos varžybų rezultatai.

U-23 grupėje 4 įskaitinės varžybos. Įskaitai imami trijų (3) geriausių atrankos varžybų rezultatai.

Suaugusiųjų grupėje 4 įskaitinės varžybos. Įskaitai imami trijų (3) geriausių atrankos varžybų rezultatai.

1. Sportininkai kandidatų atrankos į rinktinę lentelėje rikiuojami rinktinės kandidatų sąraše pagal šias taisykles:
   * Skaičiuojant rezultatus sumuojamos sportininko užimtos vietos įskaitinėse varžybose, jas paverčiant balais.
   * Į rinktinę patenka sportininkai surinkę mažiausiai balų įskaitinėse varžybose.
   * Vietos skaičiuojamos tik tarp Lietuvos sportininkų.
   * Į rinktinės kandidatų sąrašus įtraukiami tik sportininkai, kurie surinko reikiamą įskaitinių varžybų skaičių.

Tuo atveju, kai balų suma sutampa, pirmumo teisę turi sportininkas pagal šiuos kriterijus prioriteto tvarka :

* dalyvavo daugiau atrankinių varžybų,
* surinko mažiau balų visose atrankos varžybose,
* dalyvavo daugiau varžybų, įtrauktų į LBKIF kalendorių,
* pasiekė geresnį rezultatą savo paskutinėse atrankinėse varžybose

1. Pirmumo eile į kandidatų sąrašus patenka tie sportininkai, kurie startuodami EČ, PČ ir Pasaulio taurės etapų varžybose įveikė kvalifikacinį etapą.
2. Rinktinės kandidatų sąrašas tvirtinamas Komiteto posėdyje.
3. Sportininkai, įtraukti į kandidatų sąrašus, gauna taškus taip kaip ir atrankinėse varžybose. Gauti taškai vertinami kitais metais vykdant atranką į rinktines.

# BAIGIAMOSIOS NUOSTATOS

Taisykles panaikinti, papildyti ar pakeisti turi teisę LBKIF Vykdomasis komitetas.